techiaith/cofnodycynulliad_en-cy huggingface dataset:
English: Diolch, Dirprwy Lywydd. There is a wonderful predictability about debates like this on funding for Wales. The Conservatives slam Labour, Labour slam the Conservatives, Tories say it's all about how Welsh Government spends money, Labour say it's all the UK Government's fault, and it's a cycle of blame that suits them both. Both can sling political mud at each other, Wales gets spattered in the middle, its financial and economic position unresolved, poverty unaddressed, inequalities entrenched, both UK parties seeking plausible deniability about their own culpability by arguing that it's the other's fault: 'It's not us, guv, it's them.' Yes, carry on.
Welsh: Diolch, Ddirprwy Lywydd. Mae rhywbeth yn hynod o ragweladwy ynghylch dadleuon fel hyn ar gyllid i Gymru. Mae'r Ceidwadwyr yn taro Llafur, Llafur yn taro'r Ceidwadwyr, mae'r Torïaid yn dweud bod y cyfan yn ymwneud â'r ffordd y mae Llywodraeth Cymru yn gwario arian, mae Llafur yn dweud mai bai Llywodraeth y DU yw hyn i gyd, ac mae'n gylch o feio sy'n bodloni'r ddwy blaid. Gall y ddwy daflu baw gwleidyddol at ei gilydd, ac mae Cymru'n cael ei baeddu yn y canol, ei sefyllfa ariannol ac economaidd heb ei datrys, tlodi heb ei drechu, anghydraddoldebau dwfn, a'r ddwy blaid yn y DU yn ceisio ffordd o wadu'n gredadwy eu bai eu hunain drwy ddadlau mai bai'r llall ydyw: 'Nhw, nid ni, sydd ar fai.' Ie, ewch chi.
English: It's incredible that he wants to heap all of this stuff on the shoulders of the Conservatives and the Labour Party, but, of course, your former leader, Ieuan Wyn Jones, was the economy Minister for four years in a previous coalition Government here in Wales, and yet the situation was even worse under his tenure than you describe. Do you accept your responsibility for the failures that we see today because he was the economy Minister?
Welsh: Mae'n anhygoel ei fod am lwytho'r holl bethau hyn ar ysgwyddau'r Ceidwadwyr a'r Blaid Lafur, ond wrth gwrs, eich cyn-arweinydd, Ieuan Wyn Jones, oedd Gweinidog yr economi am bedair blynedd mewn Llywodraeth glymblaid flaenorol yma yng Nghymru, ac eto roedd y sefyllfa hyd yn oed yn waeth nag y disgrifiwyd gennych dros ei gyfnod ef yn y swydd. A ydych chi'n derbyn eich cyfrifoldeb dros y methiannau a welwn heddiw am mai ef oedd Gweinidog yr economi?
English: Yes, you're quite right to say that it's the situation that Wales faces now. On the day after independence, on the day of independence, that would be the situation. So, to say, 'Well, it's going to be challenging and we wouldn't have been in this position before' will not matter when people find their taxes are going up, there's not enough money to spend on public services, and people in Wales are worse off.
Welsh: Rydych chi'n hollol iawn i ddweud mai dyna'r sefyllfa y mae Cymru yn ei hwynebu yn awr. Ar y diwrnod ar ôl annibyniaeth, ar ddiwrnod annibyniaeth, dyna fyddai'r sefyllfa. Felly, ni fydd dweud, 'Wel, mae'n mynd i fod yn heriol ac ni fyddem wedi bod yn y sefyllfa hon o'r blaen' o unrhyw bwys pan fydd pobl yn gweld bod eu trethi'n codi, nad oes digon o arian i'w wario ar wasanaethau cyhoeddus, a bod pobl yng Nghymru yn waeth eu byd.
English: I'll address the choices that we have to make as a nation, and immediately, Wales's liabilities change. I'm quite certain, for example, that an independent Wales wouldn't wish to fund nuclear weapons, for example, and we are paying our share of that notionally, currently. Now, situations change in a different context with Wales as an independent nation, but, crucially, look carefully at our fiscal position and you realise that so much of the deficit is locked into paying for our poverty. We're locked into a system that convention tells us we can't break out of. We can't even consider it - can't entertain the idea because we're too poor, and we always need to remain poor in order to keep on benefiting from the benevolence of successive Labour and Conservative Governments at Westminster. Well, colleagues, I've never accepted that convention, and more and more people are rejecting that convention. We have two options: to accept our lot, our underperformance, our poverty, as being inevitable, or we can chart a new course. So, support our amendment today if you, like us, believe in the latter.
Welsh: Fe af i'r afael â'r dewisiadau sydd gennym i'w gwneud fel cenedl, ac ar unwaith mae rhwymedigaethau Cymru yn newid. Rwy'n eithaf sicr, er enghraifft, na fyddai Cymru annibynnol yn dymuno ariannu arfau niwclear, er enghraifft, ac rydym yn talu ein cyfran o hynny mewn egwyddor ar hyn o bryd. Nawr, mae sefyllfaoedd yn newid mewn cyd-destun gwahanol gyda Chymru'n wlad annibynnol, ond yn dyngedfennol, os edrychwch chi'n ofalus ar ein sefyllfa gyllidol fe sylweddolwch fod cymaint o'r diffyg yn cael ei glymu i dalu am ein tlodi. Rydym wedi ein cloi mewn system y mae confensiwn yn dweud wrthym na allwn ddianc ohoni. Ni allwn hyd yn oed ystyried hynny - ni allwn goleddu'r syniad oherwydd ein bod yn rhy dlawd, ac mae angen inni barhau i fod yn dlawd er mwyn parhau i elwa o garedigrwydd Llywodraethau Llafur a Cheidwadol olynol yn San Steffan. Wel, gyd-Aelodau, nid wyf erioed wedi derbyn y confensiwn hwnnw, ac mae mwy a mwy o bobl yn gwrthod y confensiwn hwnnw. Mae gennym ddau ddewis: derbyn yr hyn sydd gennym, ein tangyflawniad, ein tlodi, fel rhywbeth sy'n anochel, neu gallwn dorri llwybr newydd. Felly, cefnogwch ein gwelliant heddiw os ydych chi, fel ninnau, yn credu mewn torri llwybr newydd.
English: I call on the Minister for Finance to formally move amendment 2, tabled in her name.
Welsh: Galwaf ar y Gweinidog Cyllid i gynnig yn ffurfiol welliant 2, a gyflwynwyd yn ei henw.
English: Well, successive independent reports following the banking crash showed that the last UK Labour Government ignored warnings and applied light-touch regulation to the banks. By 2010 the UK budget was the worst in the G20, behind only Ireland and Greece in the EU. The austerity inherited by the incoming UK Government in 2010 was, therefore, a legacy, not a choice.
Welsh: Wel, dangosodd adroddiadau annibynnol olynol yn dilyn chwalfa'r banciau fod Llywodraeth Lafur ddiwethaf y DU wedi anwybyddu rhybuddion ac wedi rheoleiddio'r banciau yn llai llym. Erbyn 2010 cyllideb y DU oedd y waethaf yn y G20, ar ôl Iwerddon a Gwlad Groeg yn unig yn yr UE. Felly, gwaddol, nid dewis, oedd y cyni a etifeddwyd gan Lywodraeth y DU a ddaeth i rym yn 2010.
English: If the UK Government had spent and borrowed more, as some advocate, greater cuts would have been imposed on them. I give way.
Welsh: Pe bai Llywodraeth y DU wedi gwario a benthyca mwy, fel y mae rhai yn ei gefnogi, byddai mwy o doriadau wedi cael eu gorfodi arnynt. Rwy'n ildio.
English: Just for the record, I happen to agree with him that the light-touch regulation was too light, but, curiously, it was backed by George Osborne. So, I just wonder if he'd like to reflect on that, because there was a consensus at that time, it was a wrongheaded consensus, but actually it was backed by the Conservative Party.
Welsh: Hoffwn gofnodi fy mod yn digwydd cytuno ag ef fod y rheoleiddio llai llym yn rhy ysgafn, ond yn rhyfedd iawn, fe'i cefnogwyd gan George Osborne. Felly, tybed a hoffai ystyried hynny, oherwydd roedd consensws bryd hynny, roedd yn gonsensws cyfeiliornus, ond cafodd ei gefnogi gan y Blaid Geidwadol mewn gwirionedd.
English: The work on defining those elements of how an independent Wales works, the detail of it - which is the subject of the commission that Plaid Cymru is working through at the moment - is one thing, but neither can you give us a cogent argument as to why this is not a means to address the failings of being within a UK system that is locking us in poverty currently.
Welsh: Mae'r gwaith ar ddiffinio'r elfennau ynglŷn â'r ffordd y mae Cymru annibynnol yn gweithio, manylion hynny - sef testun y comisiwn y mae Plaid Cymru yn gweithio drwyddo ar hyn o bryd - yn un peth, ond ni allwch roi dadl gymhellol inni chwaith pam nad yw'n ffordd o fynd i'r afael â diffygion bod o fewn system y DU sy'n ein cloi mewn tlodi ar hyn o bryd.
English: I'm not sure that I agree with your statement that we're locked in poverty because of the UK system. I would argue that we're locked in poverty due to the capitalist system, but that is something that perhaps you wouldn't agree with. But I think that we have a problem with poverty and we need to address it. Finally, the other Plaid Cymru policy of independence and staying in the EU, if the UK leaves, would create a hard border between the European Union and England at the Welsh border. That is inevitable. [ Interruption.] If I'm not out of time, I'll take an intervention.
Welsh: Nid wyf yn siŵr fy mod yn cytuno â'ch datganiad ein bod wedi ein cloi mewn tlodi oherwydd system y DU. Buaswn yn dadlau ein bod wedi ein cloi mewn tlodi oherwydd y system gyfalafol, ond mae hynny'n rhywbeth na fyddech yn cytuno ag ef o bosibl. Ond credaf fod gennym broblem gyda thlodi ac mae angen inni fynd i'r afael â hi. Yn olaf, byddai polisi arall Plaid Cymru o annibyniaeth ac aros yn yr UE, os bydd y DU yn gadael, yn creu ffin galed rhwng yr Undeb Ewropeaidd a Lloegr ar ffin Cymru. Mae hynny'n anorfod. [ Torri ar draws.] Os nad yw fy amser wedi dod i ben, fe gymeraf ymyriad.
English: I was going to say, on that particular point there's a very, very different situation between Wales-England and Ireland-Northern Ireland. The issue with Northern Ireland and Ireland is the Troubles that they've had there. We haven't got those issues between Wales and England. There is no way that there would be a hard border between Wales and England if we were an independent country.
Welsh: Roeddwn yn mynd i ddweud, ar y pwynt penodol hwnnw, fod yna sefyllfa wahanol iawn rhwng Cymru-Lloegr ac Iwerddon-Gogledd Iwerddon. Y broblem gyda Gogledd Iwerddon ac Iwerddon yw'r Helyntion y maent wedi'u cael yno. Nid oes gennym y problemau hynny rhwng Cymru a Lloegr. Nid oes unrhyw ffordd y byddai ffin galed rhwng Cymru a Lloegr pe baem yn wlad annibynnol.
English: The European Union would demand it, because that would stop goods entering into the European Union across that border. The European Union works on having control of goods outside the European Union coming in.
Welsh: Byddai'r Undeb Ewropeaidd yn ei fynnu, oherwydd byddai hynny'n atal nwyddau rhag mynd i mewn i'r Undeb Ewropeaidd ar draws y ffin honno. Mae'r Undeb Ewropeaidd yn gweithio drwy gael rheolaeth ar nwyddau o'r tu allan i'r Undeb Ewropeaidd yn dod i mewn.
English: Do you think the £100 million that the UK Government spent in October on preparing for Brexit was money well spent?
Welsh: A ydych chi'n credu bod y £100 miliwn a wariodd Llywodraeth y DU ym mis Hydref ar baratoi ar gyfer Brexit yn arian a wariwyd yn dda?
English: I not only support you, but I hope that you will share my pleasant response to the statement in the Conservative manifesto that: 'The UK Shared Prosperity Fund will be used to bind together the whole of the United Kingdom.' In Wales, there will be no loss of equivalent EU funding - it's in the manifesto.
Welsh: Nid yn unig fy mod yn eich cefnogi, ond rwy'n gobeithio y byddwch yn rhannu fy ymateb dymunol i'r datganiad ym maniffesto'r Ceidwadwyr: Defnyddir Cronfa Ffyniant Gyffredin y DU i glymu'r Deyrnas Unedig gyfan at ei gilydd. Yng Nghymru, ni fydd arian cyfatebol yr UE yn cael ei golli - mae hynny yn y maniffesto.
English: Sorry, I've gone over time. It would be a helpful clarification, Mark, if, in the current uncertainty and lack of any knowledge of what's going on with the UK shared prosperity fund, any incoming Government would, on day one, make crystal clear that they were replacing the £370 million annually, that that was coming to Wales and would be factored into the policy framework, and that decisions would be made in Wales. Has that been said within the manifesto? Has that been said? [ Interruption.] - No, I'm sorry, I have gone over time. That would be helpful, because we have a different policy framework here in Wales. I know I'm over time, Llywydd, because of that intervention. Because of that different policy framework, because of the investment that we know continues to need to be made in Wales, let's all agree, please, in this Senedd - this Parliament - that the people we have here should be making the decision on that spending in future.
Welsh: Mae'n ddrwg gennyf, mae fy amser wedi dod i ben. Byddai'n eglurhad buddiol, Mark, pe bai unrhyw Lywodraeth newydd, ar y diwrnod cyntaf, yn dweud yn gwbl glir yn yr ansicrwydd presennol a diffyg unrhyw wybodaeth ynglŷn â'r hyn sy'n digwydd gyda chronfa ffyniant gyffredin y DU, eu bod yn rhoi arian yn lle'r £370 miliwn bob blwyddyn, fod hwnnw'n dod i Gymru ac y byddai'n cael ei gynnwys yn y fframwaith polisi, ac y byddai'r penderfyniadau'n cael eu gwneud yng Nghymru. A yw'n dweud hynny yn y maniffesto? A ddywedwyd hynny? [ Torri ar draws.] - Na, mae'n ddrwg gennyf, mae fy amser wedi dod i ben. Byddai hynny'n ddefnyddiol, oherwydd mae gennym fframwaith polisi gwahanol yma yng Nghymru. Rwy'n gwybod bod fy amser wedi dod i ben, Lywydd, oherwydd yr ymyriad hwnnw. Oherwydd y fframwaith polisi gwahanol hwnnw, oherwydd y buddsoddiad y gwyddom fod angen parhau i'w wneud yng Nghymru, gadewch i bawb ohonom gytuno, os gwelwch yn dda, yn y Senedd hon mai'r bobl sydd gennym yma a ddylai benderfynu ar y gwariant hwnnw yn y dyfodol.
English: Diolch, Llywydd. I welcome today's debate and the opportunity to set out the reality of what's actually happened to Wales's finances. In short, had the Welsh Government's budget grown in line with the economy since 2010-11, it would be £4 billion higher next year. Against this stark backdrop, I do find it extraordinary that the Welsh Conservatives have actually chosen to debate the issue of UK Government funding for Wales during the course of a general election. It's entirely their choice, but it's certainly not something I would want to be drawing attention to in their shoes.
Welsh: Diolch, Lywydd. Rwy'n croesawu'r ddadl heddiw a'r cyfle i amlinellu realiti'r hyn sydd wedi digwydd i gyllid Cymru mewn gwirionedd. Yn fyr, pe bai cyllideb Llywodraeth Cymru wedi tyfu yn unol â'r economi ers 2010-11, byddai £4 biliwn yn uwch y flwyddyn nesaf. Yn erbyn y cefndir llwm hwn, rwy'n teimlo ei bod hi'n rhyfeddol fod y Ceidwadwyr Cymreig wedi dewis trafod mater cyllid Llywodraeth y DU i Gymru yn ystod etholiad cyffredinol. Eu dewis hwy yn llwyr yw hynny, ond pe bawn i yn eu hesgidiau hwy, yn sicr nid yw'n rhywbeth y buaswn am dynnu sylw ato.
English: Would the Minister take an intervention? You made reference to the £4 billion figure there. Of course, in your amendment to today's debate, it talks about being £300 million worse off. Your colleague, Mike Hedges, referred to an £800 million figure. Who does these figures for you on behalf of the Government - is it Diane Abbott?
Welsh: A wnaiff y Gweinidog dderbyn ymyriad? Fe gyfeirioch chi at y ffigur o £4 biliwn yn y fan honno. Wrth gwrs, yn eich gwelliant i'r ddadl heddiw, mae'n sôn ein bod ar ein colled o £300 miliwn. Cyfeiriodd eich cyd-Aelod, Mike Hedges, at ffigur o £800 miliwn. Pwy sy'n gwneud y ffigurau hyn i chi ar ran y Llywodraeth - Diane Abbott?
English: Will you take an intervention? Thank you for that. That amount of money might be spread over a number of years, but it is, you must welcome, an amount of money that is going to come to Wales that wouldn't otherwise. On the fiscal framework, which, again, you've only just touched upon, I wasn't mudslinging earlier, as Rhun pointed out, I was actually complimenting the way the Welsh Government and the UK Government have worked together on that fiscal framework. That's a success for Wales, and that's money that will come to Wales that we wouldn't otherwise have had.
Welsh: A wnewch chi dderbyn ymyriad? Diolch am hynny. Efallai fod y swm hwnnw o arian yn cael ei wasgaru dros nifer o flynyddoedd, ond mae'n rhaid i chi groesawu'r ffaith ei fod yn swm o arian sy'n mynd i ddod i Gymru na fyddai'n dod fel arall. O ran y fframwaith cyllidol rydych newydd sôn amdano, nid taflu baw a wnawn yn gynharach fel y nododd Rhun. Mewn gwirionedd roeddwn yn canmol y ffordd y mae Llywodraeth Cymru a Llywodraeth y DU wedi cydweithio ar y fframwaith cyllidol hwnnw. Mae'n destun llwyddiant i Gymru, a dyna arian a ddaw i Gymru na fyddem wedi'i gael fel arall.
English: Will you take an intervention? Just on that health figure, I don't disagree with you. I haven't got the figures in front of me, but I don't disagree with you that the figure might be higher here, but, of course, that isn't necessarily the issue. The issue is the rate of increase of the health budget within Wales vis-à-vis the other parts of the UK, and that's where - . Because you start off with a block of money, which we started off with at the start of devolution, if that isn't increasing at an appropriate level, then that will cause the problems, not necessarily the overall amount of money.
Welsh: A wnewch chi dderbyn ymyriad? Ar y ffigur iechyd hwnnw, nid wyf yn anghytuno â chi. Nid oes gennyf y ffigurau wrth law, ond nid wyf yn anghytuno â chi y gallai'r ffigur fod yn uwch yma, ond wrth gwrs, nid dyna'r broblem o anghenraid. Y broblem yw cyfradd y cynnydd yn y gyllideb iechyd yng Nghymru mewn perthynas â rhannau eraill y DU, a dyna lle - . Am eich bod yn dechrau gyda bloc o arian, fel roedd gennym ar ddechrau datganoli, os nad yw hwnnw'n cynyddu ar lefel briodol, dyna fydd yn achosi'r problemau, nid o reidrwydd y swm cyfan o arian.
English: Well, Welsh Government has, over a period of years, prioritised the health service in terms of its budget and I've been very clear in the discussions that we've had in this Chamber and elsewhere that Welsh Government will again, this year, in our budget, which we'll be publishing on 16 December, be prioritising the health service alongside, of course, giving local authorities the best possible settlement. The motion refers to Welsh rates of income tax, and we've committed in our manifesto and I've repeated, ad infinitum, in the Chamber that we will not be raising Welsh rates of income tax during this Assembly term.
Welsh: Wel, mae Llywodraeth Cymru, dros gyfnod o flynyddoedd, wedi blaenoriaethu'r gwasanaeth iechyd yn ei chyllideb ac rwyf wedi bod yn glir iawn yn y trafodaethau a gawsom yn y Siambr hon ac mewn mannau eraill y bydd Llywodraeth Cymru unwaith eto eleni, yn y gyllideb a gyhoeddir gennym ar 16 Rhagfyr, yn rhoi blaenoriaeth i'r gwasanaeth iechyd ochr yn ochr, wrth gwrs, â rhoi'r setliad gorau posibl i awdurdodau lleol. Mae'r cynnig yn cyfeirio at gyfraddau treth incwm Cymreig, ac rydym wedi ymrwymo yn ein maniffesto, ac rwyf wedi ailadrodd yn ddiddiwedd yn y Siambr, na fyddwn yn codi cyfraddau treth incwm Cymreig yn ystod y tymor Cynulliad hwn.
English: Will you take an intervention just on that point? It actually refers not just to Welsh rates of income tax. It says 'tax' - full stop. So, can you give us an assurance that you won't be introducing any new or additional taxes, not just increasing the rate of income tax, but new or additional taxes before the next Assembly election?
Welsh: A wnewch chi dderbyn ymyriad ar y pwynt hwnnw? Mewn gwirionedd mae'n cyfeirio at fwy na chyfraddau treth incwm Cymreig yn unig. Mae'n dweud 'trethi' - ar ei ben. Felly, a allwch chi ein sicrhau na fyddwch yn cyflwyno unrhyw drethi newydd neu ychwanegol, nid cynyddu cyfradd y dreth incwm yn unig, ond trethi newydd neu ychwanegol cyn etholiad nesaf y Cynulliad?
English: Thank you very much. Can I call on Darren Millar to reply to the debate?
Welsh: Diolch yn fawr iawn. A gaf fi alw ar Darren Millar i ymateb i'r ddadl?
English: How much money did John Redwood send back from the Welsh Office to Westminster?
Welsh: Faint o arian a anfonodd John Redwood yn ôl o'r Swyddfa Gymreig i San Steffan?
English: Let's talk about your record, because I know that you don't like to talk about your record, but the reality is that when your Deputy First Minister, the leader of your party, was propping up the Labour Government for all those years, the performance of the economy was the worst it's ever been, in spite of the fact that you had influence and the ability to do something. You talk about independence. We all know that it's a complete work of fiction that Wales would be able to economically survive on its own without being part of this great United Kingdom of which we are part. I'm a proud unionist, and I believe that Wales benefits from being part of the United Kingdom. Now, I'm very pleased to hear that the Welsh Government also feel that that is the case. I'll take an intervention.
Welsh: Gadewch i ni siarad am eich cyflawniad chi, oherwydd gwn nad ydych chi'n hoffi siarad am eich cyflawniad, ond y realiti yw, pan oedd eich Dirprwy Brif Weinidog, arweinydd eich plaid, yn cynnal y Llywodraeth Lafur am yr holl flynyddoedd, roedd perfformiad yr economi yn waeth nag y mae wedi bod erioed, er bod gennych ddylanwad a'r gallu i wneud rhywbeth. Rydych yn sôn am annibyniaeth. Mae pawb ohonom yn gwybod mai ffuglen lwyr yw dweud y gallai Cymru oroesi'n economaidd ar ei phen ei hun heb fod yn rhan o'r Deyrnas Unedig wych hon rydym yn rhan ohoni. Rwy'n undebwr balch, a chredaf fod Cymru'n elwa o fod yn rhan o'r Deyrnas Unedig. Nawr, rwy'n falch iawn o glywed bod Llywodraeth Cymru hefyd yn teimlo bod hynny'n wir. Fe dderbyniaf ymyriad.
English: Can countries of 3 million people survive economically as independent nations, and if others can, why can't Wales?
Welsh: A all gwledydd sydd â 3 miliwn o bobl oroesi'n economaidd fel gwledydd annibynnol, ac os gall eraill wneud hynny, pam na all Cymru?
English: If you can explain to the people of Wales how on earth you're going to close the fiscal gap, which taxes are going to rise, which public services are going to be cut in order to make those public finances meet, then I'll happily sit down and have a conversation. If you can explain to the people of Wales and the people of England how you are going to be an independent nation without a hard border, even though you want to be part of the EU single market and the rest of the United Kingdom is going to be coming out in the near future, then I'll be happy to have a conversation, but, to date, I've seen absolutely no evidence that that can be delivered. So, I urge every Member in this Chamber to reject the Diane Abbott-crafted amendment in the name of the Government, to reject the appalling amendment that's been tabled by Plaid Cymru, which doesn't recognise the challenges that an independent Wales would face outside of the United Kingdom, and to support the Conservative motion on the order paper today.
Welsh: Os gallwch chi egluro i bobl Cymru sut ar y ddaear rydych chi'n mynd i gau'r bwlch cyllidol, pa drethi sy'n mynd i godi, pa wasanaethau cyhoeddus sy'n mynd i gael eu torri er mwyn sicrhau bod y cyllid cyhoeddus hwnnw'n cyflawni, byddaf yn hapus i eistedd gyda chi a chael sgwrs. Os gallwch egluro i bobl Cymru a phobl Lloegr sut rydych yn mynd i fod yn genedl annibynnol heb ffin galed, er eich bod am fod yn rhan o farchnad sengl yr UE a bod gweddill y Deyrnas Unedig yn gadael yn y dyfodol agos, byddaf yn hapus i gael sgwrs, ond hyd yma, nid wyf wedi gweld unrhyw dystiolaeth o gwbl y gellir cyflawni hynny. Felly, rwy'n annog pob Aelod yn y Siambr hon i wrthod y gwelliant a luniwyd gan Diane Abbott yn enw'r Llywodraeth, i wrthod y gwelliant gwarthus a gyflwynwyd gan Blaid Cymru, nad yw'n cydnabod yr heriau y byddai Cymru annibynnol yn eu hwynebu y tu allan i'r Deyrnas Unedig, ac i gefnogi cynnig y Ceidwadwyr ar y papur trefn heddiw.
English: Item 8 on our agenda this afternoon is the Brexit Party debate on the lobbyist register. I call on Caroline Jones to move that motion. Caroline Jones.
Welsh: Eitem 8 ar ein hagenda y prynhawn yma yw dadl Plaid Brexit ar gofrestr lobïwyr. Galwaf ar Caroline Jones i gyflwyno'r cynnig hwnnw. Caroline Jones.
English: No, no, you can carry on.
Welsh: Na, na, gallwch barhau.
English: Okay. I thought she wanted an intervention, I'm sorry.
Welsh: O'r gorau. Roeddwn i'n meddwl ei bod hi eisiau ymyrryd, mae'n ddrwg gennyf.